Diari Oficial de la Generalitat Valenciana


Sumari del DOGV 5271, del 01-06-2006 (2006/6022)

Resolució de 16 de maig de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions per a la construcció de dos dels cinc trams de la línia elèctrica aèria de transport de doble circuit a 220 kV, interprovincial, entre les subestacions denominades ST la Vall d'Uixó i ST Segorbe, així com l'annex de modificació del projecte d'execució relatiu a estos, en els termes municipals de la Vall d'Uixó i Soneja, a la província de Castelló, i Sagunt, a la província de València. JUEXPR./2006/6 ATLINE/2005/99/12 i ATLINE/2002/109/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/6022


Organisme emissor
:   Conselleria d'Infraestructures i Transport

Tipus de document
:   Anunci

Resolució de 16 de maig de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions per a la construcció de dos dels cinc trams de la línia elèctrica aèria de transport de doble circuit a 220 kV, interprovincial, entre les subestacions denominades ST la Vall d'Uixó i ST Segorbe, així com l'annex de modificació del projecte d'execució relatiu a estos, en els termes municipals de la Vall d'Uixó i Soneja, a la província de Castelló, i Sagunt, a la província de València. JUEXPR./2006/6 ATLINE/2005/99/12 i ATLINE/2002/109/46. [2006/M6022]  
Per Resolució de la Direcció General d'Energia, de 20 de març de 2006, es va atorgar autorització administrativa a Iberdrola Distribución Eléctrica, SAU, per a la construcció de dos dels cinc trams de la línia elèctrica aèria de transport de doble circuit a 220 kV, interprovincial, entre les subestacions anomenades ST la Vall d'Uixó i ST Segorbe, en els termes municipals de la Vall d'Uixó i Soneja, a la província de Castelló, en el terme municipal de Sagunt, a la província de València, es va aprovar l'annex de modificació del projecte d'execució relatiu a estos i es va declarar en concret la seua utilitat pública, amb la corresponent informació pública prèvia. Esta declaració d'utilitat pública d'acord amb el que disposen l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta la necessitat d'ocupació dels béns i drets afectats i implica la urgent ocupació d'estos, i se'ls ha d'aplicar el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
Per això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en els ajuntaments on es troben les finques afectades, segons el calendari establit en l'annex d'esta resolució, com a punt de reunió per a dur a terme l'alçament de les actes prèvies a l'ocupació i, si correspon, el de les d'ocupació definitiva, de conformitat amb el procediment que establix l'article citat anteriorment.  
Tots els interessats, així com les persones que siguen titulars de qualsevol classe de drets i interessos sobre els béns afectats, hauran d'acudir personalment o representats per una persona degudament autoritzada i hauran d'aportar els documents acreditatius de la seua titularitat i l'últim rebut de la contribució. Poden anar acompanyats dels seus perits i d'un notari, si ho estimen oportú, amb les despeses a càrrec seu.  
L'alçament d'actes tindrà lloc els pròxims dies 3 de juliol de 2006, en l'Ajuntament de Sagunt, a partir de les 11.30 hores, i el 4 de juliol de 2006, en l'Ajuntament de la Vall d'Uixó, a les 09.00 hores, i en l'Ajuntament de Soneja, a partir de les 11.00 hores.  
L'orde d'alçament d'actes es comunicarà a cada interessat per mitjà de l'oportuna cèdula de citació i la relació de titulars convocats s'exposarà en els taulers d'edictes dels ajuntaments indicats al final d'este anunci.  
Cal comunicar que esta publicació es farà, també, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells als quals, intentada la notificació, no s'haguera pogut realitzar.   
En l'expedient d'expropiació, Iberdrola Distribución Eléctrica, SAU assumirà la condició de beneficiària.  
València, 16 de maig de 2006.. El conseller d'Infraestructures i Transport: José Ramón García Antón.